
(Almindelig lovgivningsprocedure: førstebehandling)
Europa-Parlamentet,
–	der henviser til Kommissionens forslag til Europa-Parlamentet og Rådet (COM(2023)0769),
–	der henviser til artikel 294, stk. 2, artikel 114 og artikel 43, stk. 2, i traktaten om Den Europæiske Unions funktionsmåde, på grundlag af hvilke Kommissionen har forelagt forslaget for Parlamentet (C9‑0443/2023),
–	der henviser til artikel 294, stk. 3, i traktaten om Den Europæiske Unions funktionsmåde,
–	der henviser til udtalelse af 21. marts 2024 fra Det Europæiske Økonomiske og Sociale Udvalg[footnoteRef:2], [2:  	EUT C, C/2024/3388, 31.5.2024, ELI: http://data.europa.eu/eli/C/2024/3388/oj ] 

–	der henviser til, at det kompetente udvalg har godkendt den foreløbige aftale i henhold til forretningsordenens artikel 75, stk. 4, og at Rådets repræsentant ved skrivelse af 10. december 2025 forpligtede sig til at godkende Europa-Parlamentets holdning, jf. artikel 294, stk. 4, i traktaten om Den Europæiske Unions funktionsmåde, 
–	der henviser til forretningsordenens artikel 60,
–	der henviser til udtalelse fra Udvalget om Miljø, Folkesundhed og Fødevaresikkerhed,
–	der henviser til betænkning fra Udvalget om Landbrug og Udvikling af Landdistrikter (A10-0104/2025),
1.	vedtager nedenstående holdning ved førstebehandling[footnoteRef:3]; [3:  	Denne holdning erstatter de ændringer, der blev vedtaget den 19. juni 2025 (EUT C, C/2025/6280, 19.12.2025, ELI: http://data.europa.eu/eli/C/2025/6280/oj).] 

2.	noterer sig Kommissionens erklæringer, der er vedføjet som bilag til denne beslutning, til efterretning, og som vil blive offentliggjort i C-udgaven af Den Europæiske Unions Tidende;
3.	anmoder om fornyet forelæggelse, hvis Kommissionen erstatter, i væsentlig grad ændrer eller agter i væsentlig grad at ændre sit forslag;
4.	pålægger sin formand at sende Parlamentets holdning til Rådet og Kommissionen samt til de nationale parlamenter.








P10_TC1-COD(2023)0447
Europa-Parlamentets holdning fastlagt ved førstebehandlingen den 28. april 2026 med henblik på vedtagelse af Europa-Parlamentets og Rådets forordning (EU) 2026/… om hundes og kattes velfærd og sporbarhed

(Eftersom der var indgået en aftale mellem Parlamentet og Rådet, svarer Parlamentets holdning til den endelige retsakt, forordning (EU) 2026/1818.)

BILAG TIL DEN LOVGIVNINGSMÆSSIGE BESLUTNING
Erklæringer om Europa-Parlamentets og Rådets forordning (EU) 2026/1818 af 17. juni 2026 om hundes og kattes velfærd og deres sporbarhed[footnoteRef:4]+ [4: + 	EUT L, 2026/1818, 10.8.2026, ELI: http://data.europa.eu/eli/reg/2026/1818/oj.] 

Erklæring fra Kommissionen om pas til selskabsdyr
Kommissionen ser positivt på initiativet om at gøre det muligt at digitalisere pas til selskabsdyr, der er indført i henhold til EU's dyresundhedslov. Inden for to år skal der i samarbejde med medlemsstaterne foretages en detaljeret og omfattende vurdering af de tekniske og praktiske konsekvenser og nærmere bestemmelser for et sådant digitaliseringsmål, bl.a. under hensyntagen til centrale tekniske, praktiske og infrastrukturelle forhold og muligheden for at anvende den europæiske digitale identitetstegnebog, der er udviklet i henhold til forordning (EU) Nr. 910/2014. Kommissionen vil overveje at vedtage delegerede retsakter i henhold til dyresundhedsloven med henblik på at støtte digitalisering af passet til selskabsdyr, når disse skridt er afsluttet.
Erklæring fra Kommissionen om positivlisten over selskabsdyr
Som bebudet i revisionen i 2022 af EU's handlingsplan mod ulovlig handel med vilde dyr og planter har Kommissionen iværksat en undersøgelse af behovet for, merværdien af og muligheden for at indføre en "positivliste over selskabsdyr" i hele EU. Den endelige rapport om denne undersøgelse vil blive offentliggjort i begyndelsen af 2026. Kommissionen vil overveje, om der er behov for opfølgning.

